**Almud: tasnalmudt**

**Tamsirt 5: Anekmar n teywalt (approche communicative; AC)**

1. **Tabadut**

Qqaren-as «**anekmar»** acku ur tettuneḥsab ara d tarrayt ireṣṣan, «*anekmar n teywalt»,* ibedd ɣef useqdec n yimenzayen iẓrayanen i d-reṭṭlen seg taɣulin yymgaraden amedya: tasnilestmetti (Leqdicat n W Labove., D Hymes, atg), tasnilsimant (leqdicat n Goffman), tasnamka (Halliday, Fillamane), tasnigit (Austin, Grice, Seale), tasleḍt n yinan( leqdicat n S Moiraud.,).

Teṭṭef amkan n tarrayt tasliẓrit deg yiseggasen 70, terza aselmed n usiwel neɣ n teywalt deg tutlayt taberranit; tella-d i ureqqeɛ n tegnit n umsefhem s usnerni n tezmert n teywalt, ilmend n ubeddel n tegnit tanmettit, tasertant, imi ugten yiminigen n uxeddim gar tmura.

Amhaz n unekmar-a yella-d ilmend n waṭas n wazɣanen amedya: azɣan n N Chomsky., i d-yellan ɣef tesnarrayin:tasnarrayt taslizrit d tesnarrayt taslimawt imi netta yettwali aselmad ilaq ad yili d lebni (construction) mačči d aɛiwed (imitation).

Tutlayt yettwaseqdacen deg uselmed d tin n yal ass, d tin i yesseqdac unelmad deg tudert n yal ass, iswi d aseqreb n unelmad ɣer tmetti-is.

Iferdisen n tutlayt yessefk ad ttwaslemden ilmend n usatal, iswi d aseqdec-nsen deg tudert n yal ass. Ihi, aselmad ilaq ad ten-d- yefren ilmend n yiswan deg teywalt

Iswi n unekmar d asnerni n tzemmer n teywalt i unelmad deg tutlayin tiberraniyin. Deg unekmar-a aselmad yesɛa tawuri d tamaynut, i yellan d aheyyi n tegnit n teywalt d usekcem n wallalen n tutlayt i ilaqen, tarrayt-a tettwellih ɣer kraḍ n tɣawsiwin, aselmed n tutlayt akken tella deg tmetti, tigzi n yinaw s tmuɣli tamatut, d usnekwu n unamek.